Aarhuus Stifts-Tidende, 1834-06-26
Fædrelandet. Aalborg, den 24de Junii. Har et for Aarstiden haardt Uveir, stærk Torden, Regnskyl og Blæst virkelig gjort megen Skaar i Nydelsen af de Dages Glæder, der ved vor høitelskede Konges kjere Ophold heri Aalborg vare os forundte, saa nøde vi iforgaars en desto skjønnere Aften, ligeledes forherliget ved den allerhøieste Tilstedeværelse iblandt os. Kl. 7 1/2 kom Hs. Majestæt tilbage fra Vensyssel. Kongebaaden fulgtes hertil fra Nørre-Sundby af en Mængde andre Baade og en stor Menneskemasse langs med Fjordbredden hilsede jublende den paa den smagfuldt decorerede med Blomster og Guirlander udstyrede Slotsbro, ilandstegne Drot, der huldrigst passerede tilfods igjennem Mængden, hele Tiden med blotte, Hoved. Skud paa Skud, Klokkernes Lyd, tilkjendegav den allerhøieste Ankomst. Om Aftenen var Jllumination, hvorved saavel denne som de forrige Gang ogsaa Vesterport udmærkede sig prydet med Decoration af Grønt, og ved glimrende Lampe=Jllumination. Paa Slotsbroen var anbragt et nyt Transparent med blussende bengalsk Jld til hver Side. Jgaar Form. behagede det Hs. M. at tage Raadhuset i allern, Øiesyn. Derefter Latinskolen, hvor Allerhøists. blev modtaget med en kort Tale af Rectoren, hvorpaa fulgte en Sang, udført af Disciplene. Opholdet her var omtrent en Time. Forinden Afreisen gaves allern. Audients, og Kl. 1 1/2 drog den ædle Fyrste fra os til Viborg, under Parade af de borgerlige Corpser og eskorteret ved en Deel af Regimentets Officerer til Hest. Et stort Publicum fulgte med ud paa Landeveien, og her saavelsom gjennem Byen lød bestandigt Hurra fra alle de freidige Hjerter. (A. Av.)- Det her garnisonerende 3die jydske Jnf.-Regiment, som paa sine Marscher fra Troppesamlingen i Aarhuus altid først indtræffer her i sin Garnison paa den Dag, Hs. M. opholder sig her i Byen, benyttede dennegang Allerhøistsammes Tilbagekomst fra Frederikshavn til at lægge de Følelser af Kjerlighed og Hengivenhed for Dagen, som det naturligt deeler med alle de andre Stænder. Under Overfarten fra Sundby faaes Officeercorpset, fordeelt i flere Baade, ledsaget af Musikcorpset, blandt den øvrige talrige Mængde af Fartøier. Da Hs. M. den 20de ankom til Exerceerhuset, modtoges Han af Panker og Trompeter, og ligefor Indgangen saaes Hans Portrait i en Riche af Grønt, omslynget af Blomsterquirlander og Blomsterkrandse. Et tre Gange gjentaget Hurra ledsagede Ham, da Han forlod Exerceerhuset, og ved Hans Afreise fra Byen havde ogsaa Underofficeer corpset samlet sig ved Frederikskilde, hvor det til Afsked fra den elskede Konge forenede sig med de escorterende Herrer Officerer og at tolke Ham den Ærefrygt og Hyldest, Han i saa høi Grad vækker i Alles(S. Bl.) Hjerter. - Under Sit allerhøieste Ophold her, havde Hs. M. Kongen den Naade, at skienke 100 Rbd. til vor Bombebøsse, og desuden en Douceur til hver af de gamle Søfolk i Sømandshuset, der 1788 havde faret med Hs. Majestæt, som Kronprinds, med Orlogskibet Oldenborg. Hs. M. underholdt Sig længe med de Gamle om Touren, med en saa hjertelig Jnteresse, endog om Smaating, som saavel den elskelige Landsfader, som de gamle Søfolk nøiagtigen kunde erindre, at det i Sandhed var rørende for de (S. Bl.) øvrige Tilstedeværende.